沈應乾

沈應乾（），字惟順，號涖川、莅川，直隸鳳陽府五河縣人，匠籍，明朝政治人物。

 生平 
少时学习勤奋，以苏秦勤苦可师而不学其术，在太學读书時，受到名臣霍韬赏识，令其子霍与瑕结为兄弟，同读书于金陵之柳树湾。嘉靖二十二年（1543年）癸卯科應天府鄉試第二十一名。嘉靖二十九年（1550年），登第三甲第六十一名進士。授廣東南海县知县，以考绩第一，行取入京，为嚴嵩所抑，淹滞京邸四載，始升户部主事，三十五年六月与錦衣衛千戶李鉉往河南採礦砂，十一月進河南嵩縣等洞礦銀二千兩並礦石、礦砂各二罐，三十六年十月以天寒，罷河南之採礦，召回京。升员外郎、郎中，差宣大管粮，出为直隸保定府（今河北省保定市）知府《畿輔通志·卷五十九》。嘉靖四十年（1561年）以边才升山西密云兵备副使，为嚴黨所劾，罢歸。著有《北园粹稿》。县令潘延修五河县志，有一半出其手。臨终時大呼道：我沈涖川不入嚴黨，也是一条漢子。卒祀乡贤《重修五河县志》卷之十四：沈应乾，号涖川，本县人。性严正，寡嗜欲。读书于邑之故军店北。家故贫，淡薄自甘。虽严寒酷暑午夜犹闻诵声琅琅。常自云：苏季子攻揣摩，术无足道，要其勤苦足师也。如是者有年，遂淹贯群书。为文崇尚经济，耻习章句之学。弱冠以选贡入太学，为南都大宗伯霍韬所奇。尝曰：此子文多慷慨，气骨嶙峋，端人也。命其子瑕约为兄弟，同读书于金陵之柳树湾。嘉靖间，两人后先成进士。初应乾授粤东广州南海令，即霍文敏梓里也。喜曰：吾思有以报先生矣。为政严明，甫下车，即杖毙奸豪。数辈有巨富人犯法，私以数千金馈乾，却不受置法。捐俸修桥，万民便之，因称为沈公。稿云：粤西某钜富无子，继侄失养，愤而云游至广州往诉，乾曰：此易易耳。时获大盗，系广西人，即移牒，假某侄为盗窝，赴质其人，力辩。乾曰：尔房屋田产资财若干盗供，皆其赃物。某泣曰：若诚有，乃伯父之产，小人承嗣得之，实非赃物也。问：尔伯安在？云：好云游。乾曰：焉有承伯之嗣，云游而不识其所者乎？如兹负德贪忍过盗多矣。痛惩之已，呼其伯出见，其人叩服。凡积狱十余年不决者，立为剖竟。是时，文敏公与子勉斋，绝不以乾受知故，有私请，且益重之。去之日，士民涕送，请祠名宦。考绩第一，当殊授，会严分宜用事，乾归朝，绝私谒，淹京邸四载。转户部主事，历本曹员外郎，中奉河南矿差复差宣大等。处督粮俱称旨，出为保定府知府，多惠政，俸禄所入，振穷恤困，不以遗子孙。嘉靖四十年以抡选边才，擢密云兵备副使，缮修边防，整饬吏治，所在有声。上将大用之，时分宜势愈炽，乾终不为屈。分宜嗾言，官劾之，几不测，以抚按力疏得免。归田讲学南台，布衣蔬食，宴如也。旋分宜事败，海刚峰并赵侍御屡荐，奉旨议起用，不赴。先时常谓同列云：从来权贵岂遽能排抑正类，乃吾辈不屑增其势焰，自贻销铄耳。闻者无不悚愧。退居勤于著述，有《北园粹稿》。邑令潘延修五河志，凡所撰次，半出其手，奖励邑后进多所成就。易箦时，大呼曰：我沈涖川不入严党，也是一条汉子。绝不及家事而卒。祀乡贤。

 家族 
曾祖沈禮，監生；祖父沈瀚，審理正進階奉議大夫；父沈材，母歐氏。具慶下。弟應時、應禎。子服采，太学生；众善，庠生。孙重光、重熙。

参考文献

Category:明朝保定府知府
Category:五河人
Y
Category:明朝南海县知县
Category:匠籍進士
Category:明朝户部主事
Category:明朝户部郎中
Category:明朝山西按察司副使